Гэта вялікі шасьціпавярховы будынак, увогуле восем паверхаў, бо 2 паверхі для тэхнічнай апаратуры. Які ў нас асноўны хірургічны корпус, такі і гэты. Ёсьць шэсьць падразьдзяленьняў дасьледаваньня раку. Гэта аснова нашага цэнтру, вакол якой усё ў нас будуецца — сучаснае лекаваньне і навуковыя дасьледаваньні. Мы пабудавалі цудоўную паліклініку, якая абсталяваная сучасным абсталяваньнем. Там ёсьць аддзяленьне амбуляторнай хірургіі, амбуляторная хіміятэрапія, аддзяленьне УГД, эндаскапія, рэнтгенаўскае аддзяленьне і прыём. Зараз там мы адладжваем працу, працуюць дзьве зьмены, з 8-й да 8-й. Мы зрабілі капітальны рамонт некалькіх корпусаў — ЛОР, уралягічнага і гінэкалягічнага корпусу. Наогул у нас 30 будынкаў і будынін на 30 гектарах.